 MuqdishoSONNAWaxaan ku lugeynayay Waddada hor marta Dekedda weyn ee Magaalada Muqdisho, waxayna aheyd goor subax aroorye hore ah, aniga oo markaasi u socday goobteyda shaqada ayaa waxaa iga soo hor muuqday Tabeelle weyn oo uu ku sawiran yahay Madaxweynaha Jamhuuriyadda Federaalka Soomaaliya Mudane Maxamed Cabdullahi Farmaajo, waxaase ku kor qornaa halku dhig aad ii mashquuliyay kaasi oo ahaa 8-da Bisha Febraayo waa maalinta guusha Shacabka, waxaan is weydiiyay goormeey ka mid noqotay maalamaha Dalka laga xuso, waxaase markii dambe ii soo baxday inay aheyd maalintaasi markii Farmaaajo uu ku guuleystay Doorashadii Dalka ka dhacday. 